Yewîya Sendîkayanê Brîtanya (TUC) pêşnîyazo ke semedê azadiya Rayberê Şarê Kurdî Abdullah Ocalanî ame dayene, qebûl kerd.
‘MUZAKERE Û AZADIYA OCALANÎ AME WAŞTENE’
Pêşnîyazî de azadiya Ocalanî ya pîya ame waştene ke dewleta tirke vera kurdan lejê xo yo leymin biqedene û tewr PKKyî muzakereyî bêrî dest pêkerdene.
Sendîkaya Maliman yê Îsyokaçya ra Carloîne Yates, Sendîkaya Rojnamegeran yê Brîtanya ra Steve Bîrd, Sendîkaya Akemîsyenan yê Brîtanya ra Joanna de Groot û Sendîkaya Unîte The Unîon ra Tommmy Murphy zî qisekerdişê paştdayîşî kerd.
‘OCALAN MANDELA YÊ ROJHILATÊ MÎYANÊNÎ YO’
Tommy Murphy va: ‘’ Bi azad bîyayîşê Ocalanî û tewr kurdan were ameyîşa Tirkiya eşkena meseleyanê xo çareser bike.
Murphy vistê vîre ke mîmarê Şorîşê Rojawanî Ocalan o û va : ‘’Ocalan Mandelayê Rojhilatê Mîyanênî yo.’’
‘KAMPANYAYÎ AKTÎF YENÊ RAMITENÊ’
Sendîkayanê Brîtanya di serranê peyênan de seba azadîya Ocalanî kampanyayî viraştî û xeylê sendîqayî zî tewr bîyî.
Seke yeno zanayene, serre 2016î de kampanyaya ‘Freedom for Ocalan’ Kamaraya Avamî de bi dayîşê îzehetêkê yê Sendîkaya Unîte the Unîonî ke milyon û nîme endamê ci estî û Sendîkaya Karî ya Pêroyî (GMB) ke 800 hezar endamê ci estî ra ameybî dest pêkerdene.
Kampanya hetê sendîkayan ra bi hawayo aktif yena domnayene
